যোৱা কিছুদিনৰ পৰা বৃদ্ধি পোৱা অস্বাভাৱিক তথা নেৰানেপেৰা বৰষুণৰ বাবে ভয়াবহ ভাৱে ৰাজ্যত বান সমস্যাই দেখা দিয়াৰ লগতে বৃদ্ধি পাইছে ব্ৰহ্মপুত্ৰ নদীৰ পানী। ব্ৰহ্মপুত্ৰৰ জলপৃষ্ঠ বৃদ্ধিৰ বাবে ইতিমধ্যে উত্তৰ গুৱাহাটীৰ তিনিওটা ফেৰীঘাট পানীত বুৰ যোৱা বুলি জানিব পৰা গৈছে।
জানিব পৰা মতে মধ্যম খণ্ড ঘাটৰ একাংশ পথ উটুৱাই নিয়ে ব্ৰহ্মপুত্ৰৰ বাঢ়নী পানীয়ে। তাৰোপৰি পানীৰ ধলে ফেৰীঘাটৰ দলঙো উটুৱাই নিয়া বুলি জানিব পৰা গৈছে।
উল্লেখ্য যে ব্ৰহ্মপুত্ৰৰ জলপৃষ্ঠ বৃদ্ধি পোৱাত শংকিত হৈয়ে উত্তৰ গুৱাহাটী আৰু গুৱাহাটীৰ মাজত চলা ফেৰীসেৱা বাতিল কৰি দিয়ে। হঠাতে ফেৰী সেৱা বাতিল কৰাত এতিয়া যাত্ৰীসকলৰ মাজত হাহাকাৰ পৰিস্থিতিৰ উদ্ভৱ হৈছে।
বাঢ়নী পানীৰ ফলত যাতে কোনো ধৰণৰ দুৰ্ঘটনা সংঘটিত নহয় তাৰ প্ৰতি লক্ষ্য ৰাখিয়ে জল পৰিবহণ বিভাগে সাময়িকভাৱে সকলো ফেৰীসেৱাৰ চলাচল বন্ধ ৰাখিছে। তাৰ মাজতে কিন্তু বিপদক একাষৰীয়া কৰি অব্যাহত ৰাখিছে ভটভটী সেৱা।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
